આધુનિક જમાનામાં ઇન્ટરનેટ એ એક પથદર્શક ભોમિયા તરીકે ભૂમિકા ભજવે છે. મોડર્ન લાઇફનો પંથ બતાવે છે. એ ન્યાયે આપનું ‘સાયબરસફર’ મેગેઝિન મારા માટે તો અતિ પ્રેરકબળ આપનારું રહ્યું છે જ પરંતુ જે વ્યક્તિને પ્રેક્ટિકલમાં કશી જ સમજ ના પડતી હોય તેના માટે આ ગુજરાતી મેગેઝિનના પ્રેરણાદાયી લેખો એક વાર વાંચી જાય તો કમ્પ્યુટર પર બેસીને પ્રેક્ટિસ પણ ના કરવી પડે એવો મને મારા અંતરનો વિશ્વાસ છે. આપના લેખોમાં સમજ આપવાની જે રીત છે તે અદ્ભુત છે. સામાન્ય માણસને પણ ઓછી મહેનતે ખ્યાલ આવી જાય છે. ઘણી વાર ગૂગલમાં સર્ચ કરીએ છતાં પણ જાણકારીમાં ઊણપ જણાતી હોય એવું લાગે છે. ત્યારે આપના લેખોમાં જાણકારી સરળ અને સહજતાથી પ્રાપ્ત થાય છે. જેમ જેમ આ પ્રેરકલેખો વાંચતો જાઉં છું તેમ તેમ મને આ દુનિયાનું કંઈક નવું જ ભાથું પ્રાપ્ત થતું જાય છે.